ᱡᱚᱢᱩᱱᱟ ᱵᱟᱨᱩᱣᱟ

ᱡᱚᱢᱩᱱᱟ ᱵᱟᱨᱩᱣᱟ (᱑᱐ ᱚᱠᱴᱚᱵᱚᱨ ᱑᱙᱑᱙ - ᱒᱔ ᱱᱚᱵᱷᱮᱢᱵᱚᱨ ᱒᱐᱐᱕) ᱫᱚ ᱥᱤᱧᱚᱛ ᱨᱤᱱᱤᱡ ᱢᱤᱫ ᱟᱭᱟᱨ ᱫᱷᱟᱲ ᱨᱤᱱᱤᱡ ᱢᱤᱫ ᱥᱤᱱᱮᱢᱟ ᱵᱟᱰᱚᱦᱤ ᱵᱟᱝᱢᱟ ᱮᱠᱴᱨᱮᱥ ᱠᱟᱱᱟᱭ ᱾

ᱮᱛᱚᱦᱚᱵ ᱡᱤᱭᱚᱱ
ᱡᱚᱢᱩᱱᱟ ᱫᱚ ᱯᱩᱨᱟᱱ ᱜᱩᱯᱛᱟ ᱨᱮᱱ ᱛᱩᱨᱩᱭ ᱜᱚᱴᱟᱝ ᱜᱤᱫᱽᱨᱟᱹ ᱠᱷᱚᱱ ᱯᱩᱱ ᱟᱹᱱᱤᱡ ᱜᱤᱫᱽᱨᱟᱹ ᱠᱟᱱᱟᱭ, ᱡᱟᱦᱟᱸᱭᱟᱜ ᱚᱲᱟᱜ ᱫᱚ ᱥᱤᱧᱚᱛ ᱨᱮᱱᱟᱜ ᱟᱜᱽᱨᱟ ᱥᱩᱨ ᱨᱮ ᱛᱟᱦᱮᱸ ᱠᱟᱱᱟ ᱾ ᱡᱚᱛᱚ ᱠᱩᱲᱤ ᱵᱚᱭᱦᱟ ᱠᱚᱫᱚ ᱥᱤᱧᱚᱛ ᱨᱮᱱᱟᱜ ᱜᱟᱰᱟ ᱧᱩᱛᱩᱢ ᱞᱮᱠᱟ ᱜᱚᱝᱜᱟ, ᱡᱚᱢᱩᱱᱟ, ᱵᱷᱟᱨᱜᱚᱵᱤ ᱮᱢᱟᱱ ᱞᱮᱠᱟ ᱠᱚ ᱧᱩᱢ ᱞᱮᱫ ᱠᱚᱣᱟ ᱾ ᱟᱡᱟᱜ ᱠᱩᱠᱢᱩ ᱯᱩᱨᱟᱹᱣ ᱞᱟᱹᱜᱤᱱ ᱛᱮ ᱡᱩᱢᱩᱱᱟ ᱫᱚ ᱠᱚᱞᱠᱟᱛᱟ ᱨᱮ ᱦᱮᱡ ᱠᱟᱛᱮ ᱛᱟᱦᱮᱸᱭᱮᱱᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱᱟᱜ ᱯᱷᱤᱞᱢ ᱵᱮᱱᱟᱣᱮᱫ ᱱᱟᱜᱟᱨ ᱛᱟᱦᱮᱸ ᱠᱟᱱᱟ ᱾ ᱚᱥᱚᱞ ᱨᱮ ᱩᱱᱠᱩ ᱫᱚ ᱟᱥᱟᱢ ᱨᱮᱱᱟᱜ ᱜᱳᱞᱯᱟᱨᱟ ᱦᱚᱱᱚᱛ ᱨᱮᱱᱟᱜ ᱜᱚᱣᱨᱤᱯᱩᱨ ᱨᱮᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱚᱢᱩᱱᱟ ᱫᱚ ᱧᱩᱛᱩᱢᱟᱱ ᱮᱠᱴᱚᱨ ᱯᱨᱚᱢᱟᱛᱷᱮᱥ ᱵᱟᱨᱩᱣᱟ ᱵᱟᱝᱢᱟ ᱯᱤᱹᱥᱤᱹ ᱵᱟᱨᱩᱣᱟ ᱥᱟᱶᱮ ᱵᱟᱯᱞᱟ ᱞᱮᱱᱟᱭ, ᱡᱟᱦᱟᱸᱭ ᱫᱚ ᱑᱙᱕᱐ ᱥᱟᱹᱦᱤᱛ ᱨᱮ ᱵᱳᱜᱟ ᱛᱟᱞᱟ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱟᱡ ᱡᱟᱶᱟᱭᱟᱜ ᱥᱤᱨᱡᱚᱱ ᱯᱷᱤᱞᱢ ᱫᱮᱵᱽᱫᱟᱥ ᱯᱷᱤᱞᱢ ᱠᱷᱚᱱ ᱠᱟᱹᱢᱤᱭ ᱮᱦᱚᱵ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱑᱙᱓᱖ ᱨᱮ ᱨᱤᱞᱤᱡᱽ ᱞᱮᱱ ᱛᱟᱦᱮᱸᱫ , ᱚᱱᱟ ᱯᱷᱤᱞᱢ ᱨᱮ ᱟᱹᱭᱩᱨᱤ ᱮᱠᱴᱨᱮᱥ ᱞᱮᱠᱟᱛᱮ ᱯᱟᱨᱵᱚᱛᱤ ᱵᱟᱝᱢᱟ ᱯᱟᱨᱚ ᱣᱟᱜ ᱪᱩᱨᱤᱛ ᱨᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱟᱨᱦᱚᱸ ᱟᱭᱢᱟ ᱩᱭᱦᱟᱹᱨᱟᱱᱟᱜ ᱵᱟᱝᱞᱟ ᱟᱨ ᱦᱤᱱᱫᱤ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱼᱟᱭ, ᱚᱱᱟ ᱢᱟᱸᱫᱽ ᱠᱷᱚᱱ ᱟᱢᱤᱨᱤ, ᱢᱩᱠᱛᱤ, ᱚᱫᱷᱤᱠᱟᱨ ᱟᱨ ᱥᱮᱥ ᱩᱛᱛᱟᱨ ᱮᱢᱟᱱᱟᱜ ᱠᱚ ᱟᱡᱟᱜ ᱥᱚᱨᱮᱥ ᱯᱷᱤᱞᱢ ᱛᱟᱦᱮᱸ ᱠᱟᱱᱟ ᱾ ᱟᱡ ᱡᱟᱶᱟᱭ ᱮ ᱜᱚᱡ ᱮᱱ ᱛᱟᱭᱢ ᱟᱡ ᱦᱚᱸ ᱯᱷᱤᱞᱢ ᱨᱮ ᱠᱟᱹᱢᱤ ᱫᱚᱭ ᱵᱟᱹᱜᱤ ᱠᱮᱫᱼᱟ ᱾

ᱯᱷᱤᱞᱢ ᱡᱤᱭᱚᱱ
ᱡᱚᱢᱩᱱᱟ ᱫᱚ ᱯᱩᱭᱞᱩ ᱫᱷᱟᱣ ᱢᱚᱦᱟᱵᱟᱛ ᱠᱤ ᱠᱟᱥᱚᱣᱛᱤ (᱑᱙᱓᱔-ᱦᱤᱱᱫᱤ) ᱟᱨ ᱨᱩᱯᱞᱮᱠᱷᱟ (ᱵᱮᱝᱜᱚᱞᱤ) ᱨᱮ ᱦᱩᱰᱤᱧ ᱢᱤᱫ ᱯᱟᱴ ᱞᱮᱠᱟᱛᱮ ᱠᱟᱹᱢᱤ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱯᱤᱹᱥᱤᱹ ᱵᱟᱨᱩᱣᱟ ᱦᱟᱜ ᱫᱤᱥᱟᱹᱫᱩᱜ ᱛᱮ ᱵᱮᱱᱟᱣ ᱞᱮᱱᱟ ᱾ ᱚᱱᱟ ᱛᱟᱭᱚᱢ ᱡᱚᱢᱩᱱᱟ ᱟᱨ ᱯᱤᱹᱥᱤ ᱭᱟᱜ ᱫᱩᱞᱟᱹᱲ ᱥᱟᱹᱜᱟᱹᱭ ᱛᱚᱯᱚᱞ ᱞᱮᱱᱟ, ᱢᱮᱱᱠᱷᱟᱱ ᱡᱚᱢᱩᱱᱟ ᱚᱱᱟ ᱞᱟᱦᱟ ᱵᱟᱨ ᱴᱷᱮᱱ ᱮ ᱡᱟᱶᱟᱭ ᱞᱮᱱ ᱛᱟᱦᱮᱸᱫ ᱾ ᱢᱤᱫ ᱮᱠᱴᱨᱮᱥ ᱞᱮᱠᱟᱛᱮ ᱯᱩᱭᱞᱩ ᱫᱷᱟᱣ ᱯᱤᱹᱥᱤᱹ ᱵᱟᱨᱩᱣᱟ ᱦᱟᱜ ᱫᱮᱵᱽᱫᱟᱥ (᱑᱙᱓᱕) ᱯᱷᱤᱞᱢ ᱨᱮ ᱫᱟᱣ ᱮ ᱧᱟᱢ ᱠᱮᱫᱼᱟ ᱾ ᱞᱟᱹᱭ ᱟᱠᱚ ᱵᱟᱝᱢᱟ ᱚᱱᱟ ᱯᱷᱤᱞᱢ ᱥᱩᱴᱤᱝ ᱮᱦᱚᱵ ᱦᱤᱞᱚᱜ ᱫᱚ ᱡᱚᱢᱩᱱᱟ ᱥᱴᱩᱰᱤᱭᱳ ᱵᱟᱭ ᱪᱟᱞᱟᱣ ᱞᱮᱱᱟ, ᱩᱱ ᱚᱠᱛᱚ ᱫᱚ ᱯᱤᱹ ᱥᱤᱹ ᱥᱟᱶ ᱜᱮ ᱟᱡᱟᱜ ᱵᱟᱥᱟ ᱨᱮ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ, ᱚᱱᱟ ᱛᱟᱭᱚᱢ ᱵᱤᱱ ᱥᱟᱯᱲᱟᱣ ᱛᱮᱜᱮ ᱠᱟᱹᱢᱤ ᱨᱮ ᱟᱬᱜᱚᱱ ᱢᱮᱱ ᱛᱮ ᱠᱚ ᱢᱮᱛᱟᱫ ᱮ ᱛᱟᱦᱮᱸᱫ ᱾
ᱥᱟᱹᱠᱷᱭᱟᱹᱛ